สังคมข่าวหุ้น
*ดัชนีตลาดหุ้นไทยปิดระดับ 1,631.40 จุด เพิ่มขึ้น 27.37 จุด มูลค่าการซื้อขาย 66,019.24 ล้านบาท ตลาดหุ้นรีบาวด์จากมาตรการกระตุ้นเศรษฐกิจของภาครัฐ และแบงก์ชาติผ่อนปรนเกณฑ์มาตรการ LTV ส่งผลให้มี Sentiment ดีขึ้น
18 ส.ค. 2562

สโนว์แมน
*ดัชนีตลาดหุ้นไทยปิดระดับ 1,631.40 จุด เพิ่มขึ้น 27.37 จุด มูลค่าการซื้อขาย 66,019.24 ล้านบาท ตลาดหุ้นรีบาวด์จากมาตรการกระตุ้นเศรษฐกิจของภาครัฐ และแบงก์ชาติผ่อนปรนเกณฑ์มาตรการ LTV ส่งผลให้มี Sentiment ดีขึ้น
*บอร์ด JAS ไฟเขียวขายทรัพย์สินเส้นใยแก้วนำแสง จำนวน 700,000 คอร์กิโลเมตร เข้ากอง JASIF มูลค่าราว 3.8 หมื่นล้านบาท ให้ TTTBB  จ่อชงที่ประชุมวิสามัญผู้ถือหุ้น ในวันที่ 25 ก.ย.นี้ น่าจะส่งผลให้มีการบุ๊กรายการพิเศษจากการขายทรัพย์สินดังกล่าวเข้ามาเพิ่ม
*LPN-ANAN-PSH-QH-SPALI-SIRI-LH-ORI ทั้ง 8 หุ้นอสังหาริมทรัพย์น่าลงทุนไม่ใช่น้อย เพราะมีการจ่ายเงินปันผลระหว่างกาล เตรียมจะขึ้นเครื่องหมาย XD ช่วงวันที่ 20-28 ส.ค.นี้  ชู LPN เด่นสุด ดิวิเดนด์ยีลด์ 3.05% รองลงมา PSH  ดิวิเดนด์ยีลด์ 3% ตามด้วย ANAN ดิวิเดนด์ยีลด์ 2.83% พร้อมรับผลบวกจากกรณีแบงก์ชาติผ่อนปรนมาตรการ LTV หวังฟื้นตลาดธุรกิจอสังหาริมทรัพย์ในช่วงครึ่งปีหลัง
*PTT คาดแนวโน้มครึ่งหลังปีนี้ฟื้นตัวแน่นอน หลังราคาน้ำมันดิบปรับเพิ่มเฉลี่ย 65-68 เหรียญสหรัฐ/บาร์เรล ด้านการพัฒนามาบตาพุดเฟส 3-ท่าเรือแหลมฉบังเฟส 3 คาดได้รับการอนุมัติจากภาครัฐไม่เกินไตรมาส 4 ปีนี้ ส่วนแผนการนำบมจ.ปตท.น้ำมันและการค้าปลีก (OR) เข้าตลาดหุ้น แต่ระบุว่าต้องใช้เวลาการพิจารณาปัจจัยต่าง ๆ อย่างรอบคอบ เนื่องจาก ปตท.เป็นรัฐวิสาหกิจ คงต้องรอจังหวะที่เหมาะสมต่อไป
*CPN ฐานธุรกิจก็ยังมีการเติบโตอย่างต่อเนื่อง โดยในระยะ 5 ปี (ปี 2562-2566) วางเป้าจะมีรายได้เติบโตในอัตราเฉลี่ยราว 13% ต่อปี พร้อมแย้มแผนนำสินทรัพย์ขายเข้ากอง CPNREIT คาดขนาดสินทรัพย์มีมูลค่ารวม 8,000-12,000 ล้านบาท โดยเล็งเสนอต่อที่ประชุมผู้ถือหน่วยในไตรมาส 4/62 ลุ้นบันทึกรายได้เข้ามาปี 2563
*ITD รายงานความคืบหน้าในการรับชำระคืนจากลูกหนี้การค้า รายได้ที่ยังไม่เรียกชำระและเงินให้กู้ยืม วงเงินรวม 1,272.5 ล้านบาท แจ้งอยู่ระหว่างการติดตามทวงถามเพื่อชำระหนี้
*TSR ผู้นำด้านการผลิตและจำหน่ายเครื่องกรองน้ำดื่มภายในครัวเรือน ภายใต้แบรนด์ “SAFE” ชู “นีโน่-เมทนี” เป็นพรีเซ็นเตอร์โฆษณา ควบตำแหน่งหัวหน้าทีม “SAFE MAN” เดินหน้าลุยตลาด  อีคอมเมิร์ซ ลั่นครึ่งปีหลังเน้นการขายแบบดิจิทัลมาร์เก็ตติ้ง ช่องทางโซเชียล รวมถึงโฮมช็อปปิ้ง หวังปั๊มรายได้ปีนี้โต 20%
*ADVANC ผนึก ม.อ.-กสทช.-กระทรวงการอุดมศึกษาฯ ทดสอบ 5G สาธิตบังคับรถไร้คนขับข้ามภูมิภาค จากกทม.-หาดใหญ่ ในรูปแบบไลฟ์บรอดแคสต์ เป็นครั้งแรกของไทย พร้อมบุกตลาด เปิดตัวแคมเปญ “เอไอเอสที่ 1 ตัวจริง เร็วแรงสุดทั่วภาคใต้” คาดช่วยหนุนความมั่นใจให้ผู้บริโภคมาใช้บริการมากขึ้น
*ปิดท้ายพบกับข่าวหุ้นเจาะตลาด เวลา 9.35-11.00 น. ดำเนินรายการโดยบูรพา สงวนวงศ์และสุภชัย ปกป้อง รับชมสด ๆ ผ่าน www.facebook.com/kaohoon online, www.facebook.com/tv.kaohoon และ FM 102 Mhz
*พร้อมอัปเดตตลาดทุนทุกวันจันทร์-ศุกร์กับ “ข่าวหุ้นทีวีออนไลน์” เริ่มจาก Pre-Open Report โดยอารียานันท์ สัทธรรมสกุล เวลา 9.10 น. ตามด้วย Mid-Day Report โดยบูรพา สงวนวงศ์ เวลา 12.25 น. ปิดท้ายด้วย Post Market Report โดยสุภชัย ปกป้อง เวลา 17.30 น.